Sepiegids: Kan Zoe ŉ geheim hou in ‘Suidooster’?Met Maroela Media en kykNET se sepiegids kry jy weekliks ŉ voorsmakie van die gebeure in jou gunstelingsepie. Nazeem en Zoe in ‘Suidooster’. (Foto: Skermgreep) Maandag 13 Februarie Voorbereidings vir ’n partytjie gaan nie sonder besering, of bywoning, verby nie. Annelize kry die skok van haar lewe. Zee bespreek ’n droom met Louis. Dinsdag 14 Februarie At gaan sy stappe mooi moet beplan, en blomme veroorsaak vrae. Die waarheid maak seer, terwyl liefde ook opwinding soek. Delia is ’n katjie wat nie sonder handskoene aangepak moet word nie. Woensdag 15 Februarie Uys het ’n oplossing vir Lexi se probleem, en terwyl Zee opwinding soek, is Gaby besig om na afleiding te hunker. Ewa veroorsaak skuldgevoelens, terwyl Genevieve onder erge druk gebuk gaan. Donderdag 16 Februarie Soekie hoor ontstellende nuus, terwyl Tracy nie meer wil saam speel nie. Naomi vind uit waar die blomme vandaan gekom het, terwyl Uys skuld Lexi ’n verskoning. Ewa begin snuf in die neus kry. Vrydag 17 Februarie Genevieve is glad nie voorbereid op hoe haar dag gaan eindig nie. Annetjie het voorwaardes vir haar deelname, en Soekie maak Tracy baie agterdogtig. Naomi besef wie haar bewonderaar is. Maandag 13 Februarie Lee-Ann begin twee en twee bymekaar sit, en konfronteer Nazeem. Wade is verslae oor Angie en sy hoor iets wat haar bekommer. Bennie kom tot ’n moeilike besef. Dinsdag 14 Februarie Nazeem doen iets wat agterdog by Tim skep. Linda neem ’n groot besluit oor haar verhouding met Bennie, terwyl Angie weet wat Carlo beplan en met haar gewete stoei. Woensdag 15 Februarie Carlo beskou Angie as sy held, en dit sit Ty aan die dink. Bennie begin ná Linda aanbeweeg, terwyl Zoe haar in ’n baie moeilike situasie bevind. Donderdag 16 Februarie Chris se dag skop af met ’n groot verrassing, terwyl Ty wil regmaak wat hy verbrou het. Zoe probeer baie hard om haar geheim veilig te hou, maar gaan sy dit regkry? Vrydag 17 Februarie Dinge lyk baie belowend vir Nazeem. Chris sukkel om uit te pluis wat Kate so ontstel het, en Ty doen sy woord gestand. Maandag 13 Februarie Pam het ŉ nuwe soektog op hande, terwyl Rossouw vir Sanet en Johan op hul plek sit. Lettie gee vir Tshepo ŉ goeie idee, en Gys konfronteer vir Frederich oor sy idee. Dinsdag 14 Februarie Johan reik na Christelle uit en moet vinnig dink wanneer beamptes opdaag om die swemmers te toets. Meghan se idee laat Gys spartel, en Lettie deel harde woorde. Woensdag 15 Februarie Die toetsuitslae stuur skokgolwe deur die gemeenskap, en Lettie vat vir Sanet vas. Die waarheid maak seer, terwyl Gys sy sakebesluit met groot geesdrif aanpak. Donderdag 16 Februarie Karla maak ŉ skokkende ontdekking, terwyl ŉ grafsteen moeilikheid veroorsaak. ŉ Woedende Pam konfronteer vir Zelda. Sanet kry ondersteuning uit ŉ onverwagse oord. Maandag 13 Februarie Rachel en Anthony beplan hul volgende stappe teen die Cupidos. Langes voel bedreig deur Emile en Ayesha se groeiende nabyheid. Ivy gee haar eerste les as die nuwe Afrikaanse onderwyseres. Dinsdag 14 Februarie Beatrice is agterdogtig oor Anthony se gedrag. Yvette geniet ’n uitspattige, romantiese aand saam met JP, terwyl Thys hoor van Derrick se verlede. Woensdag 15 Februarie Anthony se versoek vir aandele in die skool dra nie Beatrice se goedkeuring weg nie. Ruby ontdek JP het die aand saam met Yvette deurgebring, en Eva probeer Ayesha oortuig dat Langes verander het. Donderdag 16 Februarie Dinge raak warm tussen JP en Yvette, maar hy soek antwoorde wat sy dalk nie het nie. Ayesha wroeg met haar gevoelens oor Langes. Simone is selfbewus oor haar liggaam.